Πρόταση απόφασης του Συμβουλίου για τη θέσπιση ειδικού προγράμματος έρευνας και τεχνολογικής ανάπτυξης για λογαριασμό της Ευρωπαϊκής Κοινότητας προς εκτέλεση - αφενός με άμεσες ενέργειες (ΚΚΕρ) και - αφετέρου μέσω δραστηριοτήτων που εγγράφονται στο πλαίσιο ανταγωνιστικής προσέγγισης και προορίζονται για την παροχή επιστημονικής και τεχνικής υποστήριξης στις κοινοτικές πολιτικές (1995-1998) (94/C 228/17) (Κείμενο που παρουσιάζει ενδιαφέρον για τον ΕΟΧ) COM(94) 68 τελικό - 94/0095(CNS)

(Υποβλήθηκε από την Επιτροπή στις 30 Μαρτίου 1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 130 Θ παράγραφος 4,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, με την απόφασή τους . . ./. . ./ΕΚ, το Συμβούλιο και το Ευρωπαικό Κοινοβούλιο θέσπισαν το τέταρτο πρόγραμμα-πλαίσιο κοινοτικών δράσεων έρευνας, τεχνολογικής ανάπτυξης και επίδειξης (καλούμενο εφεξής Ε & ΤΑ) για το χρονικό διαστήμα 1994-1998, όπου καθορίζονται κυρίως οι δραστηριότητες που θα διεξαχθούν αφενός με άμεσες ενέργειες και αφετέρου με ενέργειες παροχής επιστημονικής και τεχνικής στήριξης στις κοινοτικές πολιτικές, εγγραφόμενες στο πλαίσιο ανταγωνιστικής προσέγγισης 7 ότι η παρούσα απόφαση υπαγορεύεται από τους εκτιθέμενους στο προοίμιο της ανωτέρω απόφασης λόγους 7

ότι, το άρθρο 130 Θ παράγραφος 3 της συνθήκης προβλέπει ότι το πρόγραμμα-πλαίσιο τίθεται σε εφαρμογή μέσω ειδικών προγραμμάτων εκπονούμενων στο πλαίσιο κάθε δράσης 7 ότι σε κάθε ειδικό πρόγραμμα διευκρινίζονται οι λεπτομέρειες υλοποίησής του, καθορίζεται η διάρκειά του και προβλέπονται τα σχετικά μέσα που κρίνονται απαραίτητα 7

ότι οι πραγματοποιούμενες με άμεσες ενέργειες δραστηριότητες Ε & ΤΑ εκτελούνται από το ΚΚΕρ 7 ότι οι ενέργειες αυτές περιλαμβάνουν θεσμικώς κατοχυρωμένες δραστηριότητες έρευνας και παροχής επιστημονικής και τεχνικής υποστήριξης 7

ότι η Επιτροπή μπορεί να αναλάβει δραστηριότητες παροχής επιστημονικής και τεχνικής υποστήριξης στις κοινοτικές πολιτικές, οι οποίες εγγράφονται στο πλαίσιο ανταγωνιστικής προσέγγισης 7

ότι σύμφωνα με το άρθρο 130 Θ παράγραφος 3 της συνθήκης θα πρέπει να διενεργείται εκτίμηση των χρηματοδοτικών μέσων που είναι αναγκαία για την υλοποίηση των αμέσων ενεργειών που θα δειξαχθούν μέσω του παρόντος ειδικού προγράμματος 7 ότι τα οριστικά ποσά αποφασίζονται από την αρμόδια επί του προϋπολογισμού αρχή 7

ότι η απόφαση . . ./. . ./ΕΚ προβλέπει ότι το ανώτατο συνολικό ποσό για το πρόγραμμα-πλαίσιο θα επανεξεταστεί το αργότερο στις 30 Ιουνίου 1996 με προοπτική να επαυξηθεί 7 ότι συνεπεία της επανεξέτασης αυτής πιθανώς να αυξηθεί και το ποσό που κρίνεται αναγκαίο για την υλοποίηση του παρόντος προγράμματος 7

ότι είναι επιθυμητή, στο πλαίσιο του παρόντος προγράμματος, η αξιολόγηση των οικονομικών και κοινωνικών επιπτώσεων, καθώς και των ενδεχομένων τεχνολογικών κινδύνων 7

ότι είναι σκόπιμο αφενός να εξετασθεί κατά μόνιμο και συστηματικό τρόπο ο βαθμός υλοποίησης του παρόντος προγράμματος προκειμένου να προσαρμοστεί, αν παραστεί ανάγκη, στις επιστημονικές και τεχνολογικές εξελίξεις 7

ότι το περιεχόμενο του τετάρτου προγράμματος-πλαισίου των κοινοτικών δράσεων Ε & ΤΑ καθορίστηκε με βάση την αρχή της επικουρικότητας 7 ότι στο παρόν ειδικό πρόγραμμα προσδιορίζεται το περιεχόμενο των δραστηριοτήτων που πρέπει να αναληφθούν σύμφωνα με την αρχή αυτή για τις άμεσες ενέργειες και για τις εγγραφόμενες στο πλαίσιο ανταγωνιστικής προσέγγισης δραστηριότητες παροχής επιστημονικής και τεχνικής υποστήριξης στις κοινοτικές πολιτικές 7

ότι η απόφαση . . ./. . ./ΕΚ προβλέπει ότι η κοινοτική δράση δικαιολογείται αν, μεταξύ άλλων, η έρευνα συμβάλλει στην ενίσχυση της οικονομικής και κοινωνικής συνοχής της Κοινότητας και στην προώθηση της συνολικής αρμονικής ανάπτυξης της τελευταίας, ενώ βεβαίως τηρείται ο στόχος της επιστημονικής και τεχνικής ποιότητας 7 ότι το παρόν πρόγραμμα θεωρείται ότι συμβάλλει στην πραγμάτωση των ανωτέρω στόχων 7

ότι το ΚΚΕρ καλείται να συνεισφέρει στην εφαρμογή του προγράμματος-πλαισίου αναπτύσσοντας δραστηριότητες Ε & ΤΑ για τις οποίες διαθέτει ειδικές, αν μη μοναδικές στο είδος τους, ικανότητες και εγκαταστάσεις, καθώς και δραστηριότητες παροχής επιστημονικής και τεχνικής υποστήριξης που είναι αναγκαίες για τη διαμόρφωση και εφαρμογή κοινοτικών πολιτικών και εργασιών που βαρύνουν την Επιτροπή βάσει της συνθήκης και απαιτούν την αμεροληψία του Κέντρου 7 ότι η συνεισφορά αυτή θα πρέπει να αποτελέσει αναπόσπαστο μέρος μιας μακροπρόθεσμης στρατηγικής που θα οδηγήσει το ΚΚΕρ να διαδραματίσει σοβαρό ρόλο στο χώρο της ευρωπαϊκής επιστημονικής συνεργασίας 7

ότι οι εντασσόμενες στους κόλπους αμέσων ενεργειών ερευνητικές δραστηριότητες πρέπει να διεξαχθούν κατά τρόπο εξασφαλίζοντα τη συμπληρωματικότητά τους ως προς τις αντίστοιχες έμμεσες ενέργειες 7

ότι οι εντασσόμενες στους κόλπους αμέσων ενεργείων δραστηριότητες παροχής επιστημονικής και τεχνικής υποστήριξης στις κοινοτικές πολιτικές πρέπει να επαρκούν για τις ανάγκες των τελευταίων στη διάρκεια εκτέλεσης του παρόντος προγράμματος 7

ότι το ΚΚΕρ δύναται επιπλέον να συμμετέχει στις έμμεσες ενέργειες, οι οποίες διεξάγονται βάσει των υπολοίπων ειδικών προγραμμάτων, με τους ίδιους όρους όπως οι τρίτοι που εδρεύουν σε ένα κράτος μέλος ή συνδεδεμένο κράτος 7

ότι το ΚΚΕρ δύναται επίσης να συμμετέχει ανταγωνιστικά σε οποιαδήποτε άλλη δράση υλοποιούμενη από την Κοινότητα, όπως και να εκτελεί εργασίες για λογαριασμό τρίτων 7

ότι πρέπει να ενθαρρυνθεί η αναγνωριστική έρευνα 7

ότι το ΚΚΕρ μπορεί να συμβάλλει στη σύγκλιση των εθνικών, κοινοτικών και γενικότερα ευρωπαϊκών ερευνητικών δράσεων, συμπεριλαμβανομένου του Eureka, και ότι, εφόσον συνδεθεί στενά με τη διαμόρφωση και την εφαρμογή των κοινοτικών πολιτικών, θα κατορθώσει να δώσει πνοή στους επιστημονικούς και τεχνικούς τομείς όπου επικεντρώνονται οι ικανότητες του και να αποτελέσει σημείο εστίασης των δικτύων στα οποία εμπλέκονται δημόσια και ιδιωτικά εργαστήρια των κρατών μελών, και να χρησιμεύσει ως κέντρο βάρους σε ευρωπαϊκούς ομίλους έρευνας σε συγκεκριμένους τομείς 7

ότι το ΚΚΕρ μπορεί να συμβάλλει στην υλοποίηση των εν λόγω δράσεων, κυρίως στους τομείς των τεχνολογιών της πληροφορίας και των επικοινωνιών, των βιομηχανικών τεχνολογιών, του περιβάλλοντος, των βιοεπιστημών και της βιοτεχνολογίας, των μορφών ενέργειας, της στοχοθετημένης κοινωνικοοικονομικής έρευνας, της διάδοσης και εκμετάλλευσης των αποτελεσμάτων, των ερευνητικών δραστηριοτήτων και της μεταφοράς τεχνολογίας 7

ότι είναι σκόπιμο να επιδιωχθεί η διεύρυνση των επιστημονικών και τεχνολογικών βάσεων της ευρωπαϊκής βιομηχανίας προκειμένου να αναπτυχθεί περαιτέρω η διεθνής ανταγωνιστικότητά της 7 ότι ως εκ τούτου θα πρέπει να προαχθούν οι ερευνητικές δραστηριότητες προ της καταρτίσεως προτύπων, που κρίνονται αναγκαίες για τις υπόλοιπες κοινοτικές πολιτικές 7

ότι το ΚΚΕρ μπορεί να συμβάλλει, μέσω των δραστηριοτήτων του που αφορούν την προστασία των καταναλωτών και του περιβάλλοντος, στην ικανοποίηση κοινωνικών αναγκών και σχετικά με την ποιότητα της ζωής 7

ότι στο άρθρο 130 ΣΤ της συνθήκης προβλέπεται η προώθηση των ερευνητικών δράσεων που είναι αναγκαίες για τη χάραξη και εφαρμογή άλλων κοινοτικών πολιτικών και ότι το ΚΚΕρ καλείται να συμβάλλει στο έργο αυτό διεξάγοντας τις θεσμικώς κατοχυρωμένες δραστηριότητές του παροχής υποστήριξης, για τις οποίες είναι απαραίτητη η αμεροληψία του 7

ότι πρέπει να ενισχυθεί η οικονομική και κοινωνική συνοχή της Κοινότητας και να προαχθεί η συνολική αρμονική ανάπτυξή της, χωρίς όμως να παραβλέπεται ο στόχος της επιστημονικής και τεχνικής αριστείας 7 ότι αξίζει συνεπώς να ενισχυθούν οι συνέργειες μεταξύ των ερευνητικών δραστηριοτήτων και της δράσης της ίδιας της Κοινότητας μέσω των διαρθρωτικών ταμείων 7 ότι οι διεξαγόμενες από το ΚΚΕρ δραστηριότητες θα πρέπει να συμβάλλουν στην υλοποίηση των ανωτέρω στόχων 7

ότι είναι αναγκαίο να ενταχθεί πληρέστερα το ΚΚΕρ σε δίκτυα ή ομίλους εταίρων προερχόμενων απ' όλα τα κράτη μέλη, τόσο για τις θεσμικώς κατοχυρωμένες όσο και για τις ανταγωνιστικές δραστηριότητές του 7 ότι, ειδικότερα, το ΚΚΕρ θα πρέπει να λειτουργήσει ως μοχλός για σύσφιξη των δεσμών μεταξύ των ερευνητικών εργαστηρίων και ιδρυμάτων όλων των κοινοτικών περιφερειών 7

ότι θα πρέπει να ληφθεί υπόψη το γεγονός ότι τα κράτη μέλη της ΕΖΕΣ που έχουν υπογράψει τη συμφωνία για τον ΕΟΧ μπορούν να συμμετάσχουν πλήρως στο παρόν ειδικό πρόγραμμα 7

ότι, κατά την υλοποίηση του παρόντος προγράμματος, μπορεί επίσης να αποδειχθούν σκόπιμες δραστηριότητες διεθνούς συνεργασίας με άλλες τρίτες χώρες και διεθνείς οργανισμούς, σύμφωνα με το άρθρο 130 Μ της συνθήκης 7

ότι, υπό το πνεύμα αυτό, το ΚΚΕρ θα πρέπει να αναπτύξει προνομιακές σχέσεις με δημόσιους ή ιδιωτικούς οργανισμούς, καθώς και με επιχειρήσεις που εδρεύουν σε τρίτες χώρες, ιδίως ευρωπαϊκές 7 ότι η υλοποίηση του παρόντος προγράμματος συνεπάγεται επίσης δραστηριότητες διάδοσης και αξιοποίησης των αποτελεσμάτων της Ε & ΤΑ, ιδιαίτερα εκ μέρους των μικρομεσαίων επιχειρήσεων, καθώς και δραστηριότητες τόνωσης της κινητικότητας και της κατάρτισης ερευνητών 7

ότι θα πρέπει να διενεργηθεί, σε κατάλληλη στιγμή, ανεξάρτητη αξιολόγηση του τρόπου διαχείρισης και του βαθμού προόδου των θεσμικώς κατοχυρωμένων ερευνητικών δραστηριοτήτων, με σκοπό να συγκεντρωθούν όλα τα στοιχεία εκτίμησης που θα είναι απαραίτητα κατά τον καθορισμό των στόχων του πέμπτου προγράμματος-πλαισίου Ε & ΤΑ 7 ότι τέλος, όταν περατωθεί το προκείμενο πρόγραμμα, θα πρέπει να διενεργηθεί τελική αξιολόγηση των επιτευχθέντων αποτελεσμάτων έναντι των καθοριζόμενων στην παρούσα απόφαση στόχων 7

ότι το διοικητικό συμβούλιο του ΚΚΕρ διαδραματίζει σοβαρό ρόλο αφενός στη λειτουργία του Κέντρου και αφετέρου στην ανάπτυξη των δραστηριοτήτων του 7

ότι στο πλαίσιο των δραστηριοτήτων υποστήριξης που είναι αναγκαίες για την εφαρμογή των υπολοίπων κοινοτικών πολιτικών θα ζητηθεί η συνδρομή, σε ανταγωνιστική βάση, είτε οργανισμών ευρισκόμενων στα κράτη μέλη είτε του ΚΚΕρ 7

ότι στόχος των ανωτέρω δραστηριοτήτων είναι να καλυφθούν οι ανακύπτουσες ανάγκες στο πλαίσιο εφαρμογής των κοινοτικών πολιτικών και, ως εκ τούτου, η Επιτροπή πρέπει να λάβει τα αναγκαία μέτρα προκειμένου να προσαρμόσει ή συμπληρώσει τις πολιτικές αυτές 7

ότι, προς τούτο, οι λεπτομέρειες σχετικά με την ευθύνη και τη χορήγηση των πόρων που προβλέπονται για τις εν λόγω δραστηριότητες πρέπει να καθορίζονται συναρτήσει της οικείας κοινοτικής πολιτικής 7

ότι ζητήθηκε η γνώμη της Επιτροπής Επιστημονικής και Τεχνικής Έρευνας (Crest),

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Θεσπίζεται ειδικό πρόγραμμα δραστηριοτήτων έρευνας και τεχνολογικής ανάπτυξης προς εκτέλεση:

- αφενός με άμεσες ενέργειες και

- αφετέρου με δραστηριότητες που εγγράφονται στο πλαίσιο ανταγωνιστικής προσέγγισης και προορίζονται για την παροχή επιστημονικής και τεχνικής υποστήριξης στις κοινοτικές πολιτικές

για τη χρονική περίοδο από την 1η Ιανουαρίου 1995 έως τις 31 Δεκεμβρίου 1998.

Τμήμα Ι - Άμεσες ενέργειες

Άρθρο 2

Η Επιτροπή, επικουρούμενη από το διοικητικό συμβούλιο το ΚΚΕρ (καλούμενο στο εξής «διοικητικό συμβούλιο»), είναι υπεύθυνη για την υλοποίηση των εμμέσων ενεργειών και, για το σκοπό αυτό, προσφεύγει στις υπηρεσίες του ΚΚΕρ.

Άρθρο 3

1. Οι άμεσες ενέργειες περιλαμβάνουν τις θεσμικώς κατοχυρωμένες ερευνητικές δραστηριότητες και τις θεσμικώς κατοχυρωμένες δραστηριότητες παροχής επιστημονικής και τεχνικής υποστήριξης.

2. Οι θεσμικώς κατοχυρωμένες ερευνητικές δραστηριότητες, όπως καθορίζονται στο παράρτημα ΙΑ, είναι εκείνες για τις οποίες το ΚΚΕρ διαθέτει ειδικές, αν μη μοναδικές στο είδος τους, ικανότητες και οι οποίες συντείνουν στην πολιτική Ε & ΤΑ της Ευρωπαϊκής Ένωσης.

Αναπτύσσονται κατά τρόπο εξασφαλίζοντα τη συμπληρωματικότητά τους με τις αντίστοιχες έμμεσες ενέργειες στις οποίες συνίστανται τα άλλα ειδικά προγράμματα του τετάρτου προγράμματος-πλαισίου.

3. Οι θεσμικώς κατοχυρωμένες δραστηριότητες παροχής επιστημονικής και τεχνικής υποστήριξης, όπως καθορίζονται στο παράρτημα ΙΒ, είναι όσες απαιτούνται για τη διαμόρφωση και την εφαρμογή άλλων κοινοτικών πολιτικών και για την τέλεση των εργασιών που βαρύνουν την Επιτροπή βάσει της συνθήκης και που απαιτούν την αμεροληψία του ΚΚΕρ.

Άρθρο 4

1. Το ΚΚΕρ συμμετέχει στην υλοποίηση της κοινοτικής δράσης έρευνας, τεχνολογικής ανάπτυξης και επίδειξης, στους χώρους των τεχνολογιών της πληροφορίας και των επικοινωνιών, των βιομηχανικών τεχνολογιών, του περιβάλλοντος, των βιοεπιστημών και της βιοτεχνολογίας, των μορφών ενέργειας και της στοχοθετημένης κοινωνικοοικονομικής έρευνας, καθώς και των δραστηριοτήτων του στο πεδίο της αναγνωριστικής έρευνας.

2. Το Κέντρο συμμετέχει επίσης στην υλοποίηση της κοινοτικής δράσης διάδοσης και αξιοποίησης των αποτελεσμάτων των κοινοτικών δραστηριοτήτων έρευνας, τεχνολογικής ανάπτυξης και επίδειξης.

3. Συμβάλλει εξάλλου στην υλοποίηση της κοινοτικής δράσης, έρευνας, τεχνολογικής ανάπτυξης και επίδειξης μέσω της συμμετοχής του στις έμμεσες ενέργειες που διεξάγονται με τα άλλα ειδικά προγράμματα, συνεργαζόμενο με ένα ή περισσότερους εταίρους που εδρεύουν σε κράτη μέλη.

4. Το ΚΚΕρ συμμετέχει στην υλοποίηση της κοινοτικής δράσης έρευνας, τεχνολογικής ανάπτυξης και επίδειξης με την ένταξή του σε δίκτυα ή ομίλους εταίρων προερχόμενων από όλα τα κράτη μέλη. Μεριμνά ιδιαίτερα για τη σύσφιξη των δεσμών μεταξύ των ερευνητικών εργαστηρίων και ιδρυμάτων όλων των κοινοτικών περιφερειών.

Άρθρο 5

1. Το ποσό που κρίνεται αναγκαίο για την εκτέλεση των δραστηριοτήτων του ΚΚΕρ στους κόλπους του παρόντος προγράμματος ανέρχεται σε 600 εκατ. Ecu.

2. Στο παράρτημα ΙΙ εμφαίνεται ενδεικτική κατανομή του ποσού αυτού.

3. Το ανωτέρω αναγραφόμενο ποσό που κρίνεται αναγκαίο για την εκτέλεση του προγράμματος ενδέχεται να αυξηθεί ως αποτέλεσμα της απόφασης που αναφέρεται στο άρθρο 1 παράγραφος 3 της απόφασης . . ./. . ./ΕΚ και σύμφωνα με αυτήν.

4. Οι διαθέσιμες πιστώσεις για κάθε οικονομικό έτος καθορίζονται από την αρμόδια επί του προϋπολογισμού αρχή σύμφωνα με τις επιστημονικές και τεχνολογικές προτεραιότητες που τάσσει το τέταρτο πρόγραμμα-πλαίσιο.

Άρθρο 6

Οι λεπτομέρειες υλοποίησης των αμέσων ενεργειών καθορίζονται στο παράρτημα ΙΙΙ.

Άρθρο 7

1. Η Επιτροπή, επικουρούμενη από το διοικητικό συμβούλιο, εξετάζει διαρκώς και συστηματικώς την πρόοδο υλοποίησης των αμέσων ενεργειών ως προς τους εμφαινόμενους στο παράρτημα Ι στόχους. Εκτιμά ιδίως κατά πόσον οι στόχοι, οι προτεραιότητες και τα χρηματοδοτικά μέσα ανταποκρίνονται πάντοτε στην εξέλιξη της κατάστασης. Με βάση τα αποτελέσματα της ανωτέρω εξέτασης υποβάλλει, αν παραστεί ανάγκη, προτάσεις για την προσαρμογή ή συμπλήρωση των υπόψη προγραμμάτων και, προκειμένου για τις δραστηριότητες παροχής επιστημονικής και τεχνικής υποστήριξης στις κοινοτικές πολιτικές, λαμβάνει τα αναγκαία μέτρα για να καλυφθούν οι ανάγκες των πολιτικών αυτών.

2. Πριν από τις 15 Απριλίου εκάστου έτους, η Επιτροπή διαβιβάζει στο Ευρωπαϊκό Κοινοβούλιο, στο Συμβούλιο και την Οικονομική και Κοινωνική Επιτροπή έκθεση σχετικά με την εφαρμογή της παρούσας απόφασης, συνοδευόμενη από τις παρατηρήσεις του διοικητικού συμβουλίου. Το τελευταίο δύναται επίσης να υποβάλει μέσω της Επιτροπής, στο Ευρωπαϊκό Κοινοβούλιο, στο Συμβούλιο και την Οικονομική και Κοινωνική Επιτροπή χωριστή έκθεση για οποιοδήποτε θέμα σχετικό με την εφαρμογή της παρούσας απόφασης.

3. Προκειμένου να συμβάλει στη σφαιρική αξιολόγηση των κοινοτικών δραστηριοτήτων που προβλέπονται στο άρθρο 4.2 της απόφασης για τη θέσπιση του προγράμματος-πλαισίου, η Επιτροπή, αφού ζητήσει τη γνώμη του διοικητικού συμβουλίου, αναθέτει σε ανεξαρτήτους εμπειρογνώμονες να αξιολογήσουν, την κατάλληλη στιγμή, τις διεξαγόμενες από το ΚΚΕρ στο πλαίσιο του παρόντος προγράμματος ερευνητικές δραστηριότητες και τη διαχείρισή τους.

4. Με τη λήξη του παρόντος προγράμματος, η Επιτροπή, αφού ζητήσει τη γνώμη του διοικητικού συμβουλίου, αναθέτει σε ανεξαρτήτους εμπειρογνώμονες την τελική αξιολόγηση των επιτευχθέντων αποτελεσμάτων έναντι των στόχων που καθορίζονται στο παράρτημα ΙΙΙ του προγράμματος-πλαισίου και στο παράρτημα Ι της παρούσας απόφασης. Η έκθεση τελικής αξιολόγησης διαβιβάζεται στο Συμβούλιο, στο Ευρωπαϊκό Κοινοβούλιο και την Οικονομική Κοινωνική Επιτροπή.

Άρθρο 8

Η Επιτροπή, σε συνεργασία με το διοικητικό συμβούλιο, μεριμνά για τη διενέργεια συστηματικών διαβουλεύσεων με τις οικείες επιτροπές προγραμμάτων, ώστε να εξασφαλιστεί συμπληρωματικότητα μεταξύ των εμμέσων ενεργειών, των αντιστοίχων εθνικών δραστηριοτήτων και των θεσμικώς κατοχυρωμένων ερευνητικών δραστηριοτήτων του ΚΚΕρ στους ίδιους επιστημονικούς τομείς και για να διασφαλιστεί συνεπής θεώρηση.

Άρθρο 9

1. Η Επιτροπή εξουσιοδοτείται, κατά την έννοια του άρθρου 228 παράγραφος 1 της συνθήκης, να αρχίσει διαπραγματεύσεις για τη σύναψη διεθνών συμφωνιών με τις τρίτες χώρες, ιδίως τις ευρωπαϊκές, που δεν καλύπτονται από τη συμφωνία για τον ΕΟΧ, καθώς και με διεθνείς οργανισμούς με έδρα την Ευρώπη, προκειμένου οι τελευταίοι να συμπράξουν στις δραστηριότητες του ΚΚΕρ.

2. Η Επιτροπή δύναται, επικουρούμενη από το διοικητικό συμβούλιο και με βάση το κριτήριο του αμοιβαίου οφέλους, να ζητήσει από το ΚΚΕρ να εκτελέσει έργα από κοινού με οργανισμούς και επιχειρήσεις που εδρεύουν σε τρίτες χώρες, ιδίως τις ευρωπαϊκές, στο πλαίσιο των υλοποιούμενων από το ΚΚΕρ ειδικών προγραμμάτων.

Τμήμα ΙΙ - Δραστηριότητες που εγγράφονται στο πλαίσιο ανταγωνιστικής προσέγγισης και προορίζονται για την παροχή επιστημονικής και τεχνικής υποστήριξης στις κοινοτικές πολιτικές

Άρθρο 10

Η Επιτροπή δύναται να παρέχει επιστημονική και τεχνική υποστήριξη στις κοινοτικές πολιτικές μέσω δραστηριοτήτων που εγγράφονται στο πλαίσιο ανταγωνιστικής προσέγγισης.

Άρθρο 11

Οι καθοριζόμενες στο παράρτημα IV δραστηριότητες παροχής επιστημονικής και τεχνικής υποστήριξης προορίζονται για την εφαρμογή των υπολοίπων κοινοτικών πολιτικών που εγγράφονται στο πλαίσιο ανταγωνιστικής προσέγγισης.

Άρθρο 12

1. Το ποσό που κρίνεται αναγκαίο για την εκτέλεση των καλυπτόμενων στο παρόν τμήμα δραστηριοτήτων ανέρχεται σε 128 εκατ. Ecu.

2. Στο παράρτημα V παρατίθεται ενδεικτική κατανομή που ποσού μεταξύ της πρώτης και τρίτης δράσης του προγράμματος-πλαισίου.

3. Το ανωτέρω αναγραφόμενο ποσό που κρίνεται αναγκαίο για την εκτέλεση του προγράμματος ενδέχεται να αυξηθεί ως αποτέλεσμα της απόφασης που αναφέρεται στο άρθρο 1 παράγραφος 3 της απόφασης . . ./. . ./ΕΚ και σύμφωνα με αυτήν.

4. Η αρμόδια επί του προϋπολογισμού αρχή καθορίζει τις διαθέσιμες πιστώσεις για κάθε οικονομικό έτος σύμφωνα με τις επιστημονικές και τεχνολογικές προτεραιότητες που τάσσονται στο τέταρτο πρόγραμμα-πλαίσιο και αναλύονται στο παρόν πρόγραμμα.

Άρθρο 13

Οι λεπτομέρειες υλοποίησης των δραστηριοτήτων παροχής υποστήριξης που καλύπτονται από το παρόν τμήμα καθορίζονται στο παράρτημα VI.

Άρθρο 14

Η Επιτροπή εξετάζει διαρκώς και συστηματικώς το βαθμό υλοποίησης του παρόντος τμήματος του προγράμματος έναντι των αναγκών των κοινοτικών πολιτικών. Εκτιμά ιδίως κατά πόσον οι στόχοι, οι προτεραιότητες και τα χρηματοδοτικά μέσα ανταποκρίνονται πάντοτε στην εξέλιξη της κατάστασης. Με βάση τα αποτελέσματα της ανωτέρω εξέτασης λαμβάνει, αν παραστεί ανάγκη, μέτρα προσαρμογής ή συμπλήρωσης των εν λόγω δραστηριοτήτων.

Άρθρο 15

Η παρούσα απόφαση απευθύνεται στα κράτη μέλη.

ΠΑΡΑΡΤΗΜΑ Ι

ΕΠΙΣΤΗΜΟΝΙΚΟΙ ΚΑΙ ΤΕΧΝΟΛΟΓΙΚΟΙ ΣΤΟΧΟΙ ΚΑΙ ΠΕΡΙΕΧΟΜΕΝΟ

Το παρόν ειδικό πρόγραμμα αντικατοπτρίζει απόλυτα τις κατευθύνσεις του προγράμματος-πλαισίου, του οποίου εφαρμόζει τα κριτήρια επιλογής και αποσαφηνίζει τους στόχους.

Οι στόχοι του παρόντος προγράμματος βασίζονται στις παραγράφους 1Γ, 2Β, 3Α, 3Β, 4Γ, 5 και 7Α του παραρτήματος ΙΙΙ, πρώτη δράση του εν λόγω προγράμματος-πλαισίου.

Το Κοινό Κέντρο Ερευνών (ΚΚΕρ) θα εκτελέσει εργασίες στρατηγικής και εφαρμοσμένης έρευνας και τοιουτοτρόπως θα ενσωματωθεί στο κύκλωμα της ευρωπαϊκής επιστήμης και τεχνολογίας. Το ΚΚΕρ θα συμβάλει επίσης στη συγκρότηση των επιστημονικών και τεχνικών βάσεων που είναι αναγκαίες για τη διαμόρφωση και υλοποίηση των διαφόρων κοινοτικών πολιτικών.

Σύμφωνα με τις προτεραιότητες που καθορίζει το Λευκό Βιβλίο για την «Ανάπτυξη, ανταγωνιστικότητα και απασχόληση» στο χώρο της έρευνας, οι ερευνητικές δραστηριότητες που διεξάγει το ΚΚΕρ στον επιστημονικό και τεχνικό τομέα θα πρέπει να ανταποκρίνονται στις ανάγκες του συνόλου της Κοινότητας, των οργάνων της και των κρατών μελών, με σκοπό να:

- συμβάλουν στην ενίσχυση των επιστημονικών και τεχνολογικών βάσεων της ευρωπαϊκής βιομηχανίας και προωθήσουν την ανάπτυξη της διεθνούς ανταγωνιστικότητάς της,

- διασφαλίσουν ανεξάρτητη επιστημονική εμπειρογνωμοσύνη που είναι αναγκαία για την υλοποίηση των κοινοτικών πολιτικών και των καθηκόντων που έχει αναθέσει στην Επιτροπή η συνθήκη,

- παράσχουν επιστημονικές και τεχνικές υπηρεσίες προς τα όργανα της Κοινότητας και θέσουν τις ικανότητες και τις επιστημονικές και τεχνικές εγκαταστάσσεις του κέντρου στη διάθεση δημόσιων και ιδιωτικών οργανισμών,

- συμβάλουν στο να βελτιωθούν οι συνυφασμένες με την ασφάλεια του πληθυσμού πτυχές των νέων τεχνολογιών,

- συμβάλου στη βελτίωση των μελετών εκτίμησης περιβαλλοντικών επιπτώσεων και στην προστασία του περιβάλλοντος,

- συμβάλουν στη μείωση των διαφορών επιστημονικής και τεχνολογικής στάθμης που υφίστανται μεταξύ των κρατών μελών της Κοινότητας.

Η ευρωπαϊκή διάσταση των εργασιών του οφείλει να παραμείνει μία από τις ουσιωδέστερες αρετές του ΚΚΕρ. Οι δραστηριότητές του θα πρέπει να χαρακτηρίζονται από πολυεπιστημονική θεώρηση βασισμένη στο ευρύ φάσμα των ικανοτήτων του. Ο πολυεπιστημονικός αυτός χαρακτήρας αντανακλάται στην επιλογή των τομέων με τους οποίους ασχολούνται τα ινστιτούτα του, κατοχυρώνοντας τοιουτοτρόπως την ικανότητά του να ανταποκριθεί σε πιθανές νέες προκλήσεις.

Χάρη στις ικανότητές του και στη συμμετοχή του στη διατύπωση και υλοποίηση των κοινοτικών πολιτικών, το ΚΚΕρ θα συμβάλει στην ενοποίηση των εθνικών, κοινοτικών και ευρωπαϊκών δράσεων. Θα συμμετάσχει επομένως σε δίκτυα δημοσίων ή ιδιωτικών εργαστηρίων των κρατών μελών ή σε ευρωπαϊκούς ερευνητικούς ομίλους και θα είναι σε θέση να αποτελέσει το σημείο εστίασης στα πεδία που καλύπτουν οι ικανότητές του. Εξάλλου θα συμμετάσχει στα συναφή έργα Eureka.

Αυτή η πολύπλευρη όμως δυναμικότητα δεν πρέπει να προκαλέσει υπέρμετρη διασπορά των αναλαμβανόμενων εργασιών. Χωρίς να παραβλέπονται, λόγω τούτου, οι προσδοκίες των πελατών του, το κέντρο και τα διευθυντικά του στελέχη οφείλουν να έχουν επακριβή εικόνα των επιστημονικών και τεχνικών κατευθύνσεων που αρμόζουν στο ΚΚΕρ και να είναι σε θέση να διατηρήσουν ισορροπία προκειμένου να εξασφαλίσουν τη δυνατότητα εκτέλεσης των ήδη αποδεκτών δραστηριοτήτων και συμβάσεων ανά πάσα στιγμή στην απαιτούμενη στάθμη, τόσο από ποιοτικής όσο και από ποσοτικής πλευράς.

Υπό το πνεύμα αυτό είναι σκόπιμο επίσης να υπογραμμιστεί ότι ορισμένες δραστηριότητες έχουν οριζόντιο χαρακτήρα: οι δραστηριότητες που αφορούν την προστασία του περιβάλλοντος μπορούν να υπαχθούν σε τομείς διαφορετικούς από εκείνον του «περιβάλλοντος» 7 το ίδιο συμβαίνει, π.χ., με τις δραστηριότητες που αφορούν το περιβάλλον εργασίας.

Οι εργασίες που θα εκτελέσει το ΚΚΕρ ανήκουν σε δύο κατηγορίες:

- θεσμικώς κατοχυρωμένες ερευνητικές δραστηριότητες,

- θεσμικώς κατοχυρωμένες δραστηριότητες παροχής επιστημονικής και τεχνικής υποστήριξης στις κοινοτικές πολιτικές.

Α. ΘΕΣΜΙΚΩΣ ΚΑΤΟΧΥΡΩΜΕΝΕΣ ΕΡΕΥΝΗΤΙΚΕΣ ΔΡΑΣΤΗΡΙΟΤΗΤΕΣ

Αυτές οι δραστηριότητες έρευνας, τεχνολογικής ανάπτυξης και επίδειξης, για τις οποίες το ΚΚΕρ διαθέτει ειδικές, αν μη μοναδικές στο είδος τους, εγκαταστάσεις στην Κοινότητα, συμβάλλουν στην εφαρμογή της κοινοτικής πολιτικής στον τομέα της έρευνας.

Βιομηχανικές τεχνολογίες

Η συνεισφορά του ΚΚΕρ στον επίμαχο τομέα αποβλέπει στη βελτίωση της ανταγωνιστικότητας της ευρωπαϊκής βιομηχανίας, σε στενή εναρμόνιση με τα αντίστοιχα προγράμματα δράσεων επιμερισμένης δαπάνης. Η δραστηριότητα θα επικεντρωθεί στην έρευνα προ της καταρτίσεως προτύπων η οποία, πλην εξαιρετικών περιπτώσεων, θα αναληφθεί στο πλαίσιο δικτύων ευρωπαϊκών οργανισμών που επιδεικνύουν ενδιαφέρον και έχουν ικανότητες στο είδος αυτό έρευνας, και με τη σύμπραξη οργανισμών τυποποίησης, κυρίως της Ευρωπαϊκής Επιτροπής Τυποποίησης (CEN). Η σύμπραξη αυτή θα διασφαλίσει τη συνεκτίμηση των συνολικών αναγκών της βιομηχανίας, ευθύς εξ αρχής.

Γραμμή 4: Βιομηχανικές τεχνολογίες και τεχνολογίες υλικών

Η έρευνα με αντικείμενο τα υλικά θα στραφεί κυρίως προς τους κατωτέρω εμφαινόμενους τομείς που παρουσιάζουν προ-τυποποιητική διάσταση και σοβαρό δυναμικό ως τεχνολογίες ευρείας διάδοσης, με έμφαση στις καθαρές τεχνολογίες:

- κεραμικά, μέταλλα και σύνθετα υλικά: ανάπτυξη διεργασιών, μελέτες διεπαφών και συνδέσμων, βελτίωση των τεχνολογικών ιδιοτήτων, χαρακτηρισμός και επίδειξη,

- τεχνικές χαρακτηρισμού και τροποποίησης επιφανειών: εμφύτευση ιόντων και δέσμη ακτίνων λέιζερ, προστατευτική επίστρωση, μη καταστρεπτικές μέθοδοι ανάλυσης,

- προ-κανονιστική έρευνα που οδηγεί σε πρότυπα με αντικείμενο την ικανότητα υλικών να ανακυκλώνονται, στην οποία περιλαμβάνεται η ανάπτυξη βάσης δεδομένων σχετικά με τα ανακυκλώσιμα υλικά (οικολογικά χαρακτηριστικά και εκτίμηση της διάρκειας ζωής).

Οι ανωτέρω εργασίες αποβλέπουν στην απόκτηση, σε στενή συνεργασία με τα οικεία εθνικά εργαστήρια, των επιστημονικών γνώσεων που είναι αναγκαίες για τη βιομηχανική χρήση των εν λόγω υλικών και για τη μετάδοση, στους οργανισμούς τυποποίησης, των γνώσεων που είναι απαραίτητες για την τυποποίηση των υλικών.

Γραμμή 5: Μετρήσεις και δοκιμές

Οι σχετικές δραστηριότητες είναι άμεσα συνδεδεμένες με την τυποποίηση. Περιλαμβάνουν:

α) Προ-τυποποιητική έρευνα με αντικείμενο τα υλικά αναφοράς, καθώς και προ-τυποποιητική και τυποποιητική έρευνα με αντικείμενο τις μετρήσεις αναφοράς, ιδίως στα εξής πεδία:

- παρασκευή, χαρακτηρισμός και πιστοποίηση ανώτερης ποιότητας υλικών αναφοράς. Θα γίνει προσφυγή σε διεθνείς ασκήσεις διασυγκρίσεων για να διασφαλιστεί ανάλογη ποιότητα και να διευκολυνθεί η εναρμόνιση,

- συγκρότηση κοινής επιστημονικής βάσης για τις χημικές μετρήσεις αναφοράς,

- μετρήσεις και αξιολόγηση θεμελιωδών δεδομένων, βελτίωση της ποιότητας και ακριβείας τους με τη βοήθεια διαθέσιμων πειραματικών εγκαταστάσεων, καθώς και με την επιζήτηση ευρωπαϊκής και διεθνούς συνεργασίας, ιδίως μέσω δικτύων.

Η διανομή των παραγόμενων σε κοινοτικό πλαίσιο υλικών αναφοράς εξασφαλίζεται από το Ινστιτούτο Μετρήσεων και Υλικών Αναφοράς (IRMM). Τα επιτευχθέντα από το IRMM αποτελέσματα στην κατάρτιση μετρήσεων πολύ υψηλής ακριβείας οδήγησαν στην αναγνώρισή του ως κέντρου αναφοράς. Στο πλαίσιο της εκστρατείας διασυγκρίσεων που διεξήγαγε το IRMM, συγκροτώντας δίκτυο με όλα τα ενδιαφερόμενα κοινοτικά εργαστήρια, καθένα από τα τελευταία θα μπορεί να διαθέτει αμερόληπτη και αξιόπιστη αξιολόγηση της ποιότητας των μετρήσεων που διεξάγει το ίδιο. Η δραστηριότητα αυτή θα διευρυνθεί με την ισότιμη ανταμοιβή οποιουδήποτε εργαστηρίου τρίτης χώρας που το ζητήσει.

β) Προ-τυποποιητική έρευνα στον τομέα της ασφάλειας και αξιοπιστίας των κατασκευών, με σκοπό να βελτιωθούν οι προδιαγραφές μελέτης έργων πολιτικού μηχανικού, για την ανάπτυξη προτύπων (Ευρωκώδικες), ιδίως με τη συνεκτίμηση της σεισμικότητας, καθώς και οι τεχνολογίες της ευρωπαϊκής βιομηχανίας στον κλάδο των κατασκευών. Η έρευνα αυτή θα εξακολουθήσει να διεξάγεται από τους οργανισμούς των κρατών μελών που σύστησαν, το 1989, τον ευρωπαϊκό σύνδεσμο εργαστηρίων αντοχής υλικών. Προκειμένου να διενεργηθούν καταστρεπτικές δυναμικές δοκιμές σε έργα πολιτικού μηχανικού ή βιομηχανικές κατασκευές από χάλυβα, σκυρόδεμα, τουβλοδομή ή σύνθετα υλικά, το ΚΚΕρ ανήγειρε ένα μεγάλο τοιχείο αντίδρασης ELSA (Ευρωπαϊκό Εργαστήριο Δομοστατικών Εκτιμήσεων) και την LDTF (Μεγάλη Μονάδα Δυναμικών Δοκιμών), μοναδικές στο είδος τους εγκαταστάσεις στην Ευρώπη.

Εξάλλου, θα συνεχιστεί η ανάπτυξη μη καταστρεπτικών τεχνικών ανάλυσης με σκοπό τη μελέτη αξιοπιστίας και διάρκειας ζωής των μηχανολογικών κατασκευών , προκειμένου να καταρτιστούν τεχνικές επιθεώρησης των δομικών τους μερών και να εναρμονισθούν οι διαδικασίες ελέγχου καταλληλότητας. Οι ανωτέρω εργασίες θα εξακολουθήσουν να διεξάγονται στο πλαίσιο των από πολλών ετών υφισταμένων δικτύων εργαστηρίων που σταδιακώς θα διευρυνθούν συναρτήσει των αναγκών.

Περιβάλλον

Γραμμή 6: Περιβάλλον και κλίμα

Το ΚΚΕρ θα συμβάλλει στην προώθηση της προστασίας του περιβάλλοντος, σε στενό συνδυασμό με το αντίστοιχο πρόγραμμα δράσεων επιμερισμένης δαπάνης, στα ακόλουθα τρία πεδία:

- φυσικό περιβάλλον, ποιότητά του και πλανητικές αλλαγές,

- περιβαλλοντικές τεχνολογίες,

- αεροδιαστημικές τεχνικές εφαρμοζόμενες στην επιτήρηση και έρευνα περιβαλλοντικού περιεχομένου.

Η Ευρωπαϊκή Κοινότητα οφείλει να έχει μείζονα συμβολή στις διεθνείς ερευνητικές δραστηριότητες με αντικείμενο τις πλανητικές αλλαγές, ιδίως συμμετέχοντας σε σοβαρές πρωτοβουλίες που δρομολογεί η επιστημονική κοινότητα, όπως το διεθνές πρόγραμμα γεώσφαιρας-βιόσφαιρας (IGBP) - στην Ispra θα συνεχιστούν οι διεξαγόμενες για το IGBP δραστηριότητες του γραφείου (ΕΙΡΟ) του ευρωπαϊκού έργου IGAC (Διεθνές έργο για τη χημεία της ατμόσφαιρας του πλανήτη) -, το παγκόσμιο πρόγραμμα κλιματικών ερευνών (WCRP) και το πρόγραμμα για την ανθρώπινη διάσταση (HDP).

Στο πλαίσιο αυτό, το Κοινό Κέντρο Ερευνών θα επικεντρώσει τις ερευνητικές του δραστηριότητες κυρίως:

- στην επιτήρηση και μελέτη - ιδιαίτερα με τεχνικές τηλεανίχνευσης - των αλληλεπιδράσεων βιόσφαιρας-ατμόσφαιρας και των αλληλεπιδράσεων μεταξύ των αναπτυσσόμενων στη γη και στον ωκεανό διεργασιών και στις συναφείς με τις κλιματικές αλλαγές παραμέτρους,

- στις φυσικές και χημικές αναλύσεις των ατμοσφαιρικών διεργασιών (ιδιαίτερα τη μελέτη του θείου στην ατμόσφαιρα), στις οποίες θα ενσωματωθούν κυρίως η συμπεριφορά των βιογενών και ανθρωπογενών εκπομπών. Η δραστηριότητα αυτή θα πρέπει να περιλάβει επίσης προσπάθειες μετρήσεων και κατάρτισης μοντέλων,

- στην τηλεπισκοπική επιτήρηση των αλλαγών του πλανήτη, χάρη στην ανάπτυξη προηγμένων τεχνικών γεωσκόπησης. Η δραστηριότητα αυτή θα πρέπει επίσης να περιλάβει έρευνα και ανάπτυξη τεχνικών με σκοπό τη χρησιμοποίηση δορυφορικών δεδομένων διαστημικής τηλεπισκόπησης, κυρίως για την επιτήρηση του θαλάσσιου περιβάλλοντος και των αλλαγών του χερσαίου οικοσυστήματος. Επίσης αναμένεται να αναπτυχθούν ορισμένες προηγμένες τεχνικές (συπεριλαμβανομένων τεχνικών στατιστικού χαρακτήρα), με σκοπό την αξιοποίηση της εκμετάλλευσης του νέου συστήματος γεωσκόπησης.

Επιπλέον, το ΚΚΕρ θα συμβάλλει σε μεγάλο βαθμό στην υλοποίηση του Κέντρου Γεωσκοπήσεων (CEO).

Η επιστημονική κοινότητα και οι φορείς λήψης αποφάσεων έχουν ανάγκη επακριβών και συνεπών δεδομένων γεωσκόπησης που να αφορούν μακρά χρονική περίοδο. Για να ανταποκριθεί στην επείγουσα αυτή ανάγκη, η Ευρωπαϊκή Κοινότητα οφείλει να συγκροτήσει το Κέντρο Γεωσκοπήσεων, σε στενή συνεργασία με τα κράτη μέλη και με τη σύμπραξη της Ευρωπαϊκής Υπηρεσίας Διαστήματος. Το έργο αυτό αποβλέπει στο να διασφαλίσει στους χρήστες συνεχή και μακροχρόνια διάθεση συνεπών δεδομένων σχετικών με γεωσκοπήσεις 7 με το έργο θα ενεργοποιηθεί αποκεντρωμένο δίκτυο ενδιαφερομένων ευρωπαϊκών οργανισμών στο οποίο θα ενταχθούν, στον ίδιο κύκλο, οι χρήστες, οι οργανισμοί που διεξάγουν θεματικές αναλύσεις και τα κέντρα επεξεργασίας δεδομένων. Το ΚΚΕρ θα αποτελέσει το σημείο εστίασης του δικτύου αυτού, ενώ με τα προγράμματα δράσεων επιμερισμένης δαπάνης θα δοθεί υποστήριξη στις εθνικές συνιστώσες του δικτύου.

Το ΚΚΕρ θα συνδράμει επίσης το δίκτυο Enrich, θέτοντας στη διάθεσή του τις επιστημονικές εργασίες με αντικείμενο τις πλανητικές αλλαγές.

Το ΚΚΕρ θα εξακολουθήσει να υποβοηθεί τη βελτίωση της ποιότητας του περιβάλλοντος, κυρίως με τις εργασίες του με αντικείμενο την ποιότητα του αέρα και του ύδατος και την εκτίμηση των κινδύνων που οφείλονται στα προϊόντα και τα χημικά απόβλητα. Επίσης θα συνεχιστούν οι εργασίες με αντικείμενο την ποιότητα του αέρα εσωτερικών χώρων κτιρίων, όπως και εκείνες σχετικά με τη μελέτη της ρύπανσης από μέταλλα υπό μορφή ιχνοστοιχείων.

Οι ερευνητικές εργασίες σχετικά με τις καινοτόμες τεχνολογίες για την προστασία του περιβάλλοντος θα αποσκοπούν:

- στην βελτίωση της βιομηχανικής ασφάλειας και της διαχείρισης του περιβάλλοντος, προσφέροντας στη βιομηχανία, στους ερευνητικούς οργανισμούς και τις δημόσιες αρχές καινοτόμες μεθοδολογίες (κυρίως υπολογιστικά εργαλεία) για την αξιολόγηση της ασφάλειας χημικών εγκαταστάσεων,

- στην ανάπτυξη μηχανισμών ελέγχου χημικών αντιδράσεων οι οποίες είναι ικανές να καταστούν ανεξέλεγκτες, εργαλείων που επιτρέπουν να προβλεφθεί η διασπορά τοξικών ή εύφλεκτων προϊόντων και οι συνέπειες φαινομένων ανάφλεξης και έκρηξης.

Γραμμή 11: Μη πυρηνικές μορφές ενέργειας

Το ΚΚΕρ θα συμβάλει στην ανάπτυξη τεχνολογιών για χρησιμοποίηση της ενέργειας κατά τρόπο καθαρότερο και αποδοτικότερο, μέσω προ-τυποποιητικής έρευνας και δίνοντας βάρος στις περιβαλλοντικές πτυχές στους εξής τομείς και σε στενή εναρμόνιση με το αντίστοιχο πρόγραμμα δράσεων επιμερισμένης δαπάνης:

- φωτοβολταϊκή ενέργεια: οι δραστηριότητες θα περιλάβουν δοκιμές δομικών μερών και μελέτες με αντικείμενο το σχεδιασμό και έλεγχο συστημάτων μεγάλης ισχύος. Οι έρευνες αυτές θα στηριχθούν στην εκμετάλλευση της εγκατάστασης Esti (Ευρωπαϊκή εγκατάσταση δοκιμής ηλιακών συστημάτων ) του ΚΚΕρ, καθώς και σε δίκτυα με εταίρους από τα κράτη μέλη. Θα συνεχιστούν οι βασικές επιστημονικές εργασίες σχετικά με την εξοικονόμηση ενέργειας,

- υλικά για καθαρές τεχνολογίες: οι ερευνητικές εργασίες θα αφορούν την ανάπτυξη υλικών για καθαρές τεχνολογίες, όπως μακράς διάρκειας ζωής καταλυτικούς φορείς για τον έλεγχο των εκπομπών, κεραμικές μεμβράνες με πόρους νανομετρικής κλίμακας για προηγμένα κεραμικά φίλτρα, κεραμικά κράματα και σύνθετα υλικά για εφαρμογές υψηλής θερμοκρασίας (στροβίλους και εναλλάκτες θερμότητας).

Γραμμή 13: Στοχοθετημένη κοινωνικοοικονομική έρευνα

Το Ευρωπαϊκό Παρατηρητήριο Επιστήμης και Τεχνολογίας (OEST), που λειτουργεί στους κόλπους του Ινστιτούτου Τεχνολογικών Προβλέψεων του ΚΚΕρ, θα αποτελέσει υπηρεσία ενημέρωση επί της εξελίξεως των επιστημών και τεχνικών και θα εξασφαλίσει την εποπτεία των επιστημονικών εξελίξεων και τεχνολογικών καινοτομιών.

Προκειμένου να βελτιωθεί η επικοινωνία και να αποφευχθούν επαναλήψεις εργασιών, το παρατηρητήριο θα συνεργαστεί στενά με την Eurostat και θα έχει στενές επαφές με τους ευρωπαϊκούς οργανισμούς, τον ΟΟΣΑ, καθώς επίσης και τις ESA, Cern, Eureka κ.λπ. Οι δραστηριότητες του παρατηρητηρίου θα διεξαχθούν σε στενή εναρμόνιση με τις αντίστοιχες που προβλέπονται βάσει του προγράμματος δράσεων επιμερισμένης δαπάνης.

Θα πρόκειται, στο εσωτερικό του δικτύου ΕΤΑΝ - η συγκρότηση του οποίου προβλέπεται στο πρόγραμμα δράσεων επιμερισμένης δαπάνης -, για εστιακό σημείο δικτύου απαρτιζόμενου αφενός από τα διάφορα παρεμφερή παρατηρητήρια των κρατών μελών και αφετέρου από πανεπιστήμια ή εμπειρογνώμονες της βιομηχανίας που είναι επιφορτισμένοι με την εκτίμηση της αξίας, της εξέλιξης και του αντικτύπου των επιστημονικών και τεχνολογικών επιτευγμάτων.

Υπό κοινοτικό πρίσμα, το παρατηρητήριο θα συμβάλει, με τις πληροφορίες που συγκεντρώνει, στην τακτική αξιολόγηση του βαθμού προόδου της Ε & ΤΑ στην Ευρώπη, συγκρίνοντάς την με τις συνθήκες που επικρατούν στις υπόλοιπες αναπτυγμένες χώρες.

Το σύστημα τεχνολογικής επαγρύπνησης αποσκοπεί στην ανίχνευση νέων επιστημονικών επιτεύξεων και τεχνολογικών καινοτομιών σε πρώιμο στάδιο, ώστε οι υπεύθυνοι της Κοινότητας να προειδοποιούνται για τις σχετικές επιπτώσεις και συνέπειες, ιδίως στην τεχνολογική έρευνα και στο βιομηχανικό κόσμο.

Β. ΘΕΣΜΙΚΩΣ ΚΑΤΟΧΥΡΩΜΕΝΕΣ ΔΡΑΣΤΗΡΙΟΤΗΤΕΣ ΠΑΡΟΧΗΣ ΕΠΙΣΤΗΜΟΝΙΚΗΣ ΚΑΙ ΤΕΧΝΙΚΗΣ ΥΠΟΣΤΗΡΙΞΗΣ

Οι δραστηριότητες αυτές είναι απαραίτητες για τη διαμόρφωση και την εφαρμογή των κοινοτικών πολιτικών, καθώς και την άσκηση των καθηκόντων που έχει αναλάβει η Επιτροπή βάσει της συνθήκης.

Η κατωτέρω περιγραφή βασίζεται στις σημερινές ανάγκες των κοινοτικών πολιτικών και είναι ενδεικτική, επιδεχόμενη τροποποιήσεις σύμφωνα με τις σχετικές διατάξεις του άρθρου 7 παράγραφος 1.

Τεχνολογίες της πληροφορίας και των επικοινωνιών

Γραμμή 3: Τεχνολογίες της πληροφορίας

Το ΚΚΕρ θα συνδράμει τον υπόψη τομέα, κυρίως συμβάλλοντας στη βελτίωση της ασφάλειας και αξιοπιστίας συστημάτων. Η συμβολή αυτή θα περιλάβει τα συστήματα των οποίων η ασφάλεια αποτελεί ουσιώδες χαρακτηριστικό, ηλεκτρονικούς υπολογιστές και ρομπότ, καθώς και τα συστήματα που είναι συνδεδεμένα με την ασφάλεια των υπολογιστών. Θα καλυφθούν οι κυριότεροι τομείς προ καταρτίσεως προτύπων, ιδιαίτερα η σύνταξη κατευθυντήριων γραμμών σχεδιασμού προκειμένου να κατοχυρωθεί η συνεκτίμηση της ασφάλειας και της αξιοπιστίας. Θα αναπτυχθούν μέσα για την επικύρωση της ασφάλειας και της αξιοπιστίας συστημάτων.

Εξάλλου, το ΚΚΕρ θα συνδράμει τον τομέα της υψηλών επιδόσεων επεξεργασίας δεδομένων και των εφαρμογών τους, σε σύνδεση με δίκτυο εθνικών κέντρων, για τον καθορισμό μεθόδων σύγκρισης των εν λόγω συστημάτων. Το ΚΚΕρ πιθανώς να αναγκαστεί να λειτουργήσει ως τόπος διεξαγωγής δοκιμών συμμόρφωσης για ειδικευμένα λογισμικά, να προσφέρει και άλλη αρωγή στον τομέα της τεχνολογίας της πληροφορίας (ανάπτυξη μεθοδολογιών για δοκιμές) και να συμβάλει στη διοργάνωση σεμιναρίων ή εκπαιδευτικών δραστηριοτήτων.

Περιβάλλον

Γραμμή 6: Περιβάλλον και κλίμα

Οι δραστηριότητες στον παρόντα τομέα, όπου η ανεξαρτησία και αμεροληψία του ΚΚΕρ διαδραματίζουν πολύ σοβαρό ρόλο, θα επικεντρωθούν σε ορισμένα επιμελημένης δομής προγράμματα μεσαίας και ενίοτε μακράς προβλεπόμενης διάρκειας. Αφορούν κυρίως:

- εργασίες με αντικείμενο την ποιότητα του αέρα, επιτελούμενες από το κεντρικό εργαστήριο για την ατμοσφαιρική ρύπανση (ERLAP), με προορισμό την παροχή των επιστημονικών βάσεων και της επιστημονικής και τεχνικής υποστήριξης για την προετοιμασία και εφαρμογή κοινοτικών οδηγιών σχετικά με την ποιότητα του αέρα. Ιδιαίτερη προσοχή θα αποδοθεί στο αστικό περιβάλλον και τις βιομηχανικές εκπομπές. Η εφαρμογή κοινοτικών οδηγιών με αντικείμενο τη ραδιενέργεια στο περιβάλλον, κυρίως των οδηγιών που αφορούν τις ανταλλαγές πληροφοριών μεταξύ των κρατών μελών σε κανονικές συνθήκες ή περίπτωση ατυχήματος, απαιτεί επιστημονική και τεχνική στήριξη στενώς συνδεδεμένη με τις ανωτέρω εργασίες,

- την αξιολόγηση και τον έλεγχο χημικών προϊόντων, εργασίες που λόγω της σημασίας της χημικής βιομηχανίας και των δυνατών επιπτώσεων των χημικών προϊόντων στο περιβάλλον, έχουν ιδιαίτερη ανάγκη αμερόληπτου και ανεξάρτητου οργανισμού. Τα επιστημονικά και τεχνικά καθήκοντα που είναι απαραίτητα για την εφαρμογή της κοινοτικής νομοθεσίας στον υπόψη τομέα επιτελούνται από το Ευρωπαϊκό Γραφείο Χημικών Ουσιών (ECB), το οποίο περιγράφεται στην ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο (1),

- τη συνέχιση, στο ίδιο επίσης πλαίσιο, εργασιών του Ευρωπαϊκού Κέντρου για την Επικύρωση Εναλλακτικών Μεθόδων (ECVAM), το οποίο περιγράφεται στην ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο [SEC(91) 1794 του Οκτωβρίου 1991]. Στόχο του ECVAM αποτελεί ο συντονισμός των προσπαθειών για την επικύρωση και αποδοχή των καλούμενων εναλλακτικών μεθόδων που μπορεί να περιστείλουν ή και να εξαλείψουν τελείως τα εκτελούμενα σε ζώα εργαστηριακά πειράματα. Για το σκοπό αυτό, αναπτύχθηκε με επιτυχία, χάρη στην αμεροληψία του ΚΚΕρ, διάλογος μεταξύ του κοινοτικού νομοθέτη, των επιχειρήσεων, των επιστημόνων, των καταναλωτών και των οργανισμών προστασίας των ζώων,

- οι κανονιστικές δράσεις της Κοινότητας προϋποθέτουν την ανάπτυξη αναλυτικών μεθόδων που εφαρμόζονται στα καταναλωτικά αγαθά και τα χημικά προϊόντα, καθώς και την εναρμόνιση των υφισταμένων σε εθνικό επίπεδο μεθόδων και μάλιστα στο πλαίσιο της εσωτερικής αγοράς για τα εν λόγω προϊόντα. Η αναγκαία φροντίδα για τη διαφάνεια της αγοράς φαρμάκων και οι ανταλλαγές πληροφοριακών στοιχείων με τις εθνικές αρχές και με τον ευρωπαϊκό οργανισμό αξιολόγησης φαρμάκων [κανονισμός (ΕΟΚ) αριθ. 2309/93 του Συμβουλίου της 23ης Σεπτεμβρίου 1993] οδήγησαν την Επιτροπή να ζητήσει από το ΚΚΕρ να παράσχει ολοκληρωμένες υπηρεσίες τεχνολογίας πληροφορίας και επικοινωνιών, προσφεύγοντας στον αμερόληπτο και ανεξάρτητο ρόλο που ασκεί το κέντρο στο πλαίσιο του ευρωπαϊκού δικτύου σχετικά με τα κοινοτικά φαρμακευτικά προϊόντα (Ecfhin),

- την υποστήριξη του Ευρωπαϊκού Οργανισμού Περιβάλλοντος (ΕΟΠ), που έχει ανατεθεί στο ΚΚΕρ με τον κανονισμό (ΕΟΚ) αριθ. 1210/90 του Συμβουλίου της 7ης Μαρτίου 1990 στους εξής κατά προτεραιότητα τομείς:

- εναρμόνιση των μεθόδων μέτρησης περιβαλλοντικών συνθηκών 7

- διακρίβωση οργάνων 7

- τυποποίηση των εντύπων αναγραφής δεδομένων 7

- ανάπτυξη νέων μεθόδων και νέων οργάνων μέτρησης των περιβαλλοντικών συνθηκών.

Επιπλέον, στο ΚΚΕρ μπορεί να ανατεθούν και άλλα καθήκοντα, λαμβανομένης υπόψη της εμπειρίας του στους χώρους της ποιότητας του αέρα, των υδάτων, της διαχείρισης των αποβλήτων και της ρύπανσης από χερσαίες πηγές, καθώς και η παροχή εκτεταμένης υποστήριξης σε θέματα τεχνολογιών της πληροφορίας,

- τους μείζονες κινδύνους, τους κινδύνους από τη βιοτεχνολογία, την ασφάλεια και τον έλεγχο της ποιότητας καταναλωτικών προιόντων, τις μελέτες εκτίμησης περιβαλλοντικών επιπτώσεων, καθώς και την ασφάλεια στο χώρο εργασίας, θέματα για τα οποία συγκεντρώθηκαν οι δραστηριότητες παροχής, από το ΚΚΕρ, υποστήριξης στην εφαρμογή των σχετικών κοινοτικών οδηγιών.

Βιοεπιστήμες και βιοτεχνολογίες

Γραμμή 10: Γεωργία και αλιεία (συμπεριλαμβανομένων της γεωργικής βιομηχανίας, των τεχνολογιών τροφίμων, της δασοκομίας, της υδατοκαλλιέργειας και της αγροτικής ανάπτυξης)

- Η έρευνα και ανάπτυξη καινοτόμων τεχνικών με τη χρήση της τηλεπισκόπησης, που επιτρέπουν να βελτιωθούν οι μέθοδοι παρακολούθησης της κοινής γεωργικής πολιτικής (ΚΓΠ) θα περιλάβουν:

α) τη δεύτερη φάση (1995-1998) του πειραματικού έργου εφαρμογής της τηλεπισκόπησης στις γεωργικές στατιστικές (MARS-STAT):

Έχει πλέον περατωθεί η πρώτη φάση (1989-1993) του MARS-STAT, που απετέλεσε αντικείμενο απόφασης του Συμβουλίου της 23ης Σεπτεμβρίου 1988. Όπως προβλεπόταν, ορισμένες ειδικές δράσεις δεν αφορούν πλέον το στάδιο της Ε & ΤΑ, αλλά μπορούν να χρησιμοποιηθούν σε επιχειρησιακό επίπεδο από τα κράτη μέλη ή την Επιτροπή. Ωστόσο, άλλες δράσεις ευρίσκονται ακόμη στο στάδιο της ανάπτυξης και απαιτούν τη συνέχιση των εργασιών προκειμένου να καταστούν επιχειρησιακές.

Η δεύτερη φάση αποβλέπει ιδιαίτερα στη συνέχιση των εργασιών σε θέματα παρακολούθησης της βλάστησης και εκπόνησης μοντέλων πρόβλεψης των στρεμματικών αποδόσεων, με στόχο να καταρτιστεί ολοκληρωμένο σύστημα γεωργικών πληροφοριών σε κοινοτικό επίπεδο. Θα πρέπει επίσης να συνεχιστούν οι μελέτες με αντικείμενο τις εφαρμογές νέων μεθόδων ή αισθητήρων. Τέλος, μπορεί να αποδειχθεί χρήσιμη η επέκταση των ανωτέρω εφαρμογών στις ανάγκες άλλων χωρών, ιδίως των χωρών της Κεντρικής και Ανατολικής Ευρώπης.β) Τεχνικές επιτήρησης και ελέγχου της εφαρμογής της ΚΓΠ (MARS-PAC):

Εδώ και αρκετό καιρό, εφαρμόστηκαν οι τεχνικές τηλεπισκόπησης για τη σύνταξη κτηματολογίων των εσπεριδοειδών, των αμπελώνων και των ελαιώνων και για τον έλεγχο της χρησιμοποίησης των επιδοτήσεων της ΚΓΠ σε περιφερειακό ή τοπικό επίπεδο. Οι νέοι κανόνες της ΚΓΠ, που έχουν επεκταθεί σε όλες τις βασικές καλλιέργειες, χρειάζονται δραστηριότητα παροχής επιστημονικής και τεχνικής υποστήριξης με τη χρήση της τηλεπισκόπησης για την ανάπτυξη ολοκληρωμένου συστήματος διαχείρισης και ελέγχου των δηλούμενων γεωργικών εκτάσεων και των κτηματολογίων των διαφόρων καλλιεργειών.

- Το Ευρωπαϊκό Γραφείο Οίνων, Αλκοολούχων και Οινοπνευματωδών Ποτών, που περιγράφεται στην ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο [COM(93) 60 τελικό της 16. 9. 1993], παρέχει την επιστημονική και τεχνική υποστήριξή του προς την Επιτροπή για να της επιτρέψει να επαληθεύσει την εφαρμογή των κοινοτικών διατάξεων στην πράξη. Στραμμένο κυρίως στον έλεγχο της νοθείας και της ονομασίας προέλευσης των οίνων και προκειμένου να προσδιορίζει τις διαδικασίες διαιτησίας για τις περιπτώσεις διαφορών μεταξύ δύο κρατών μελών, η δραστηριότητα αυτή χρησιμοποιεί μεθόδους πυρηνικού μαγνητικού συντονισμού και φασματομετρίας μάζας, χρειάζεται όμως παράλληλα την ανάπτυξη νέων τεχνικών εκτέλεσης αναλύσεων.

- Μια ακόμη συμβολή του ΚΚΕρ, ως αμερόληπτου φορέα, προς την ευρωπαϊκή γεωργική πολιτική αποτελεί η κατάρτιση μεθοδολογιών για μετρήσεις αναφοράς και η παρασκευή υλικών αναφοράς που είναι αναγκαία για τον έλεγχο των τροφίμων.

Γραμμή 13: Στοχοθετημένη κοινωνικοοικονομική έρευνα

Η δραστηριότητα αυτή αποβλέπει στη συγκέντρωση, προκειμένου η Επιτροπή να διατυπώνει και εφαρμόζει τις κοινοτικές πολιτικές, βασικών πληροφοριών και αναλύσεων που αφορούν τις επιστημονικές και τεχνολογικές εξελίξεις και καινοτομίες, τις προοπτικές και συνέπειές τους, ιδίως τις επιπτώσεις τους επί της βιομηχανικής ανταγωνιστικότητας. Με την ουδέτερη στάση του, το ΚΚΕρ είναι σε θέση να παράσχει ανεξάρτητες γνωμοδοτήσεις, ιδίως ενοποιώντας τα αποτελέσματα των μελετών που εκπονούν δημόσιοι ή ιδιωτικοί οργανισμοί, ευρωπαϊκοί και μη, στους τομείς όπου διαθέτει δεξιότητες όπως η ενέργεια, οι μεταφορές και το περιβάλλον.

(1) ΕΕ αριθ. C 1 της 5. 1. 1993, σ. 3.

ΠΑΡΑΡΤΗΜΑ ΙΙ

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙΙ

ΛΕΠΤΟΜΕΡΕΙΕΣ ΥΛΟΠΟΙΗΣΗΣ ΤΩΝ ΑΜΕΣΩΝ ΕΝΕΡΓΕΙΩΝ ΚΑΙ ΤΩΝ ΔΡΑΣΤΗΡΙΟΤΗΤΩΝ ΔΙΑΔΟΣΗΣ ΚΑΙ ΑΞΙΟΠΟΙΗΣΗΣ ΤΩΝ ΑΠΟΤΕΛΕΣΜΑΤΩΝ

1. Η Επιτροπή, υποβοηθούμενη από το διοικητικό συμβούλιο το ΚΚΕρ, εκτελεί τις άμεσες ενέργειες με βάση τους περιγραφόμενους στο παράρτημα Ι στόχους και επιστημονικό περιεχόμενο. Οι σχετικές με τις ανωτέρω ενέργειες δραστηριότητες εκτελούνται στα αρμόδια ινστιτούτα του Κοινού Κέντρου Ερευνών (ΚΚΕρ).

2. Οι λεπτομέρειες υλοποίησης των αμέσων ενεργειών του άρθρου 6 περιλαμβάνουν τα έργα έρευνας και τεχνολογικής ανάπτυξης, τις εργασίες παροχής επιστημονικής και τεχνικής υποστήριξης που είναι αναγκαίες για τη διαμόρφωση και εφαρμογή των κοινοτικών πολιτικών, και εργασίες που έχουν ανατεθεί στην Επιτροπή βάσει των συνθηκών και απαιτούν την αμεροληψία του ΚΚΕρ, καθώς και συνοδευτικά μέτρα.

3. Οι παρούσες λεπτομέρειες μπορούν να εφαρμοστούν στη συνεργασία με τα κράτη της ΕΖΕΣ που έχουν υπογράψει τη συμφωνία για τον ΕΟΧ.

4. Τα ινστιτούτα του ΚΚΕρ μεριμνούν, στο μέτρο του δυνατού, για την εκτέλεση των εργασιών τους σε συνεργασία, και κατά προτίμηση δικτυωμένα, με τους εθνικούς ερευνητικούς οργανισμούς των κρατών μελών. Θα επιδιωχθεί συνεργασία με τη βιομηχανία και ιδίως με τις μικρομεσαίες επιχειρήσεις. Οι ερευνητικοί οργανισμοί με έδρα τρίτες χώρες γίνονται δεκτοί για συνεργασία σε έργα, σύμφωνα με τις ισχύουσες διατάξεις.

Τα ερευνητικά έργα που μπορούν να αποτελέσουν αντικείμενο διεθνούς συνεργασίας υπό τους όρους του προηγουμένου εδαφίου περιλαμβάνουν τις δράσεις συνεργασίας με τα ερευνητικά εργαστήρια και την ανταλλαγή ερευνητών. Με συμπληρωματικά μέτρα αναμένεται να δοθεί η δυνατότητα συνεργασίας με ερευνητικά εργαστήρια και ιδρύματα που ευρίσκονται στις χώρες της Κεντρικής και Ανατολικής Ευρώπης.

5. Τα μέτρα συνοδείας συγκεντρώνουν:

- τη διοργάνωση της παραμονής υποτρόφων, επιστημονικών επισκεπτών και αποσπασμένων υπαλλήλων στις υπηρεσίες του ΚΚΕρ,

- τη διοργάνωση απόσπασης υπαλλήλων του ΚΚΕρ σε εθνικά ή βιομηχανικά εργαστήρια και σε πανεπιστήμια,

- τη διοργάνωση σεμιναρίων, επιστημονικών εργαστηρίων και ημερίδων,

- δράσεις ειδικής επιμόρφωσης με επιμονή στην πολυεπιστημονικότητα,

- σύστημα ανταλλαγής πληροφοριών,

- την προώθηση της αξιοποίησης των αποτελεσμάτων των ερευνητικών εργασιών,

- την ανεξάρτητη επιστημονική και στρατηγική αξιολόγηση της αποτελεσματικότητας των έργων και προγραμμάτων.

6. Οι γνώσεις που θα προέλθουν από την εκτέλεση των έργων θα διαδοθούν αφενός με τα ίδια τα προγράμματα και αφετέρου με ενέργειες της κεντρικής υπηρεσίας, όπως προβλέπεται στην τρίτη δράση του προγράμματος-πλαισίου.

ΠΑΡΑΡΤΗΜΑ IV

ΕΠΙΣΤΗΜΟΝΙΚΟΙ ΚΑΙ ΤΕΧΝΟΛΟΓΙΚΟΙ ΣΤΟΧΟΙ ΚΑΙ ΠΕΡΙΕΧΟΜΕΝΟ ΤΩΝ ΑΝΤΑΓΩΝΙΣΤΙΚΩΝ ΔΡΑΣΤΗΡΙΟΤΗΤΩΝ ΠΑΡΟΧΗΣ ΥΠΟΣΤΗΡΙΞΗΣ

Το παρόν τμήμα του ειδικού προγράμματος αντικατοπτρίζει απόλυτα τις κατευθύνσεις του τετάρτου προγράμματος-πλαισίου, του οποίου εφαρμόζει τα κριτήρια επιλογής και αποσαφηνίζει τους επιστημονικούς και τεχνολογικούς στόχους.

Οι δραστηριότητες παροχής επιστημονικής και τεχνικής υποστήριξης, οι οποίες εγγράφονται στο πλαίσιο ανταγωνιστικής προσέγγισης, αναλύονται κατωτέρω με βάση το παράρτημα ΙΙΙ (πρώτη δράση και παράγραφος Δ της τρίτης δράσης).

Η κατωτέρω περιγραφή είναι ενδεικτική και βασίζεται στις σημερινές ανάγκες των κοινοτικών πολιτικών παραπέμπει δε κυρίως στις παραγράφους 1Γ, 2Δ, 3Α, 3Β, 4Γ και 5 της πρώτης δράσης.

Προκειμένου να ανταποκριθούν τελείως στις πραγματικές ανάγκες των κοινοτικών πολιτικών στη διάρκεια του τετάρτου προγράμματος-πλαισίου, οι υπόψη στόχοι ενδέχεται να τροποποιηθούν σύμφωνα με τις διατάξεις του άρθρου 14 του παρόντος προγράμματος.

Τα κατωτέρω θέματα συγκαταλέγονται σε εκείνα που μπορεί να καλύψουν οι επιστημονικοί και τεχνολογικοί στόχοι.

ΠΡΩΤΗ ΔΡΑΣΗ

Τεχνολογίες της πληροφορίας και των τεχνολογιών

Γραμμή 3: Τεχνολογίες της πληροφορίας

Η προκείμενη υποστήριξη θα επιτρέψει στην Επιτροπή να ασκήσει την κοινοτική πολιτική στο χώρο της τεχνολογίας της πληροφορίας, κυρίως σε τομείς όπως η τεχνολογία λογισμικών, δομικών μερών και συστημάτων ή ακόμη η τεχνολογία των πολλαπλών μέσων επικοινωνίας, καθώς και σε άλλους κατά προτεραιότητα τομείς, όπως, π.χ., ο υψηλών επιδόσεων υπολογισμός, τα συστήματα μικροεπεξεργαστών ή ακόμη η ενσωμάτωση των ανωτέρω τεχνολογιών στους επαγγελματικούς κύκλους.

Βιομηχανικές τεχνολογίες

Γραμμή 5: Μετρήσεις και δοκιμές

Οι δραστηριότητες στον παρόντα τομέα μπορεί να αποβλέψουν στην ανάπτυξη μεθόδων μη καταστρεπτικής δοκιμής για τις μηχανολογικές κατασκευές, καθώς και λογισμικών που είναι αναγκαία στην επεξεργασία κοινοτικών προτύπων στον τομέα της δομομηχανικής, κυρίως για τις κατασκευές του κτιριακού τομέα ή, ευρύτερα, των έργων πολιτικού μηχανικού.

Περιβάλλον

Γραμμή 6: Περιβάλλον και κλίμα

Οι δραστηριότητες αυτές αποσκοπούν στην παροχή υποστήριξης προς τις κανονιστικές δραστηριότητες της Επιτροπής στο γενικό πλαίσιο της πολιτικής περιβάλλοντος, συμπεριλαμβανομένων της αναπτύξεως αναλυτικών μεθόδων και της εκτελέσεως, από δίκτυο εργαστηρίων διεξαγωγής αναλύσεων, σειρών δοκιμών που αφορούν τη ρύπανση της ατμόσφαιρας, την ποιότητα του ύδατος, τα απόβλητα και τη ρύπανση από χερσαίες πηγές.

Ιδιαίτερη δραστηριότητα θα αφορά τον τομέα της χρησιμοποίησης μεθόδων αεροδιαστημικής τηλεπισκόπησης για την επιτήρηση των τροπικών δασών, της ερήμωσης και της θαλάσσιας παραγωγικότητας.

Αντικείμενο δραστηριότητας παροχής υποστήριξης πιθανώς να αποτελέσουν ορισμένα ζητήματα στον τομέα των κανονιστικών ρυθμίσεων για τους βιομηχανικούς κινδύνους ή ορισμένα μέτρα που αφορούν τη βιομηχανική ασφάλεια, συμπεριλαμβανομένης της βιοτεχνολογίας.

Βιοεπιστήμες και βιοτεχνολογίες

Γραμμή 8: Γεωργία και αλιεία (συμπεριλαμβανομένων της γεωργικής βιομηχανίας, των τεχνολογιών τροφίμων, της δασοκομίας, της υδατοκαλλιέργειας και της αγροτικής ανάπτυξης)

Στον τομέα αυτό, οι δραστηριότητες παροχής υποστήριξης μπορεί να περιλάβουν συμβολές:

- στην εφαρμογή τεχνικών τηλεπισκόπησης στη γεωργία, με τη συγκέντρωση εικόνων, το χειρισμό και την επεξεργασία δεδομένων,

- σε μετρήσεις αναφοράς για τον έλεγχο των τροφίμων (κυρίως της μόλυνσης τους) και της ποιότητάς τους, ιδιαίτερα σε σειρές δοκιμών και ασκήσεις διασυγκρίσεων για τον έλεγχο της ποιότητας των εν λόγω προϊόντων,

- στον έλεγχο των γαλακτοκομικών προϊόντων,

- στην αξιολόγηση των φυτοφαρμάκων, κυρίως όσον αφορά τις πλευρές που συνδέονται με την κυκλοφορία τους στην αγορά.

Ενέργεια

Γραμμή 11: Μη πυρηνικές μορφές ενέργειας

Οι δραστηριότητες παροχής υποστήριξης στον τομέα αυτό θα περιλάβουν:

- το χειρισμό και την επεξεργασία πληροφοριών προερχόμενων από έργα εκτελεσθέντα στο πλαίσιο κοινοτικών προγραμμάτων, κυρίως επίδειξης,

- διαδικασίες πιστοποίησης για την εξοικονόμηση ενέργειας στα κτίρια, τη βιομηχανία και τις μεταφορές, καθώς και την εφαρμογή μεθοδολογιών εκπόνησης ενεργειακών μοντέλων (σχέσεις μεταξύ της παραγωγής ενέργειας, της κατανάλωσης και των περιβαλλοντικών επιπτώσεων) σε ιδιαίτερες ενεργειακές υποθετικές εξελίξεις.

ΤΡΙΤΗ ΔΡΑΣΗ

Οι δραστηριότητες αυτές που είναι βραχείας γενικώς διάρκειας μπορούν να αφορούν οποιονδήποτε τομέα και να αποβλέπουν στην ικανοποίηση σημειακών αναγκών ανακυπτουσών κατά την εφαρμογή των διαφόρων κοινοτικών πολιτικών.

Ως εκ της φύσεώς των, οι ανάγκες αυτές μπορεί να ανακύψουν μόνο κατά την εκτέλεση του παρόντος προγράμματος, οι δε σχετικές δραστηριότητες θα ικανοποιήσουν άμεσα τις ανάγκες αυτές.

ΠΑΡΑΡΤΗΜΑ V

>ΘΕΣΗ ΠΗΝΑΚΑ>

ΠΑΡΑΡΤΗΜΑ VI

ΛΕΠΤΟΜΕΡΕΙΕΣ ΥΛΟΠΟΙΗΣΗΣ ΤΩΝ ΑΝΤΑΓΩΝΙΣΤΙΚΩΝ ΔΡΑΣΤΗΡΙΟΤΗΤΩΝ ΠΑΡΟΧΗΣ ΥΠΟΣΤΗΡΙΞΗΣ

Οι ανταγωνιστικές δραστηριότητες παροχής υποστήριξης θα υλοποιηθούν με εργασίες που εγγράφονται στο πλαίσιο ανταγωνιστικής προσέγγισης και προορίζονται για την παροχή επιστημονικής και τεχνικής υποστήριξης στις κοινοτικές πολιτικές. Η εκτέλεση των εργασιών αυτών θα ανατεθεί σε ερευνητικούς οργανισμούς και ερευνητικά κέντρα, συμπεριλαμβανομένου του ΚΚΕρ, σε πανεπιστήμια ή επιχειρήσεις.

Ενώ βεβαίως θα διασφαλιστεί η ανώτατη δυνατή ευελιξία, η Επιτροπή θα καθορίσει, συναρτήσει των οικείων τομέων δρστηριότητας, τις ευθύνες, ιδίως όσον αφορά τη χορήγηση των προβλεπόμενων για τις εν λόγω δραστηριότητες χρηματοδοτικών πόρων. Η χορήγηση των πόρων θα διενεργηθεί σε ανταγωνιστικό πλαίσιο.

Οι παρούσες λεπτομέρειες μπορεί να εφαρμοστούν στη συνεργασία με τα κράτη της ΕΖΕΣ που έχουν υπογράψει τη συμφωνία για τον ΕΟΧ.